་སྡོང་པོའི་གྲང་བསྡུ་བ་ནི། རྣམ་འགྱུར་(གྱུར་)ཞེས་པ་ནས་དགུ་རུ་འདྲིལ་ ཞེས་པའི་བར་གྱིས་
བསྟན་ཏེ། རྩ་བ་དང་པོ་ལ་སྡོང་པོ་རྣམ་པར་གྱུར་པ་ནད་དང༌། རྣམ་པར་མ་གྱུར་པ་ལུས་གཉིས། ངོས་འཛིན་
རྟགས་ཀྱི་རྩ་བ་ལ། ལྟ་(བལྟ་)བ། རེག་པ། དྲི་བའི་སྡོང་པོ་དང་གསུམ། གསོ་བྱེད་ཐབས་ཀྱི་རྩ་བ་ལ། སྨན།
དཔྱད། ཟས། སྤྱོད་ལམ་གྱི་སྡོང་པོ་བཞི་སྟེ་དྲིལ་བས་སྡོང་པོ་དགུ་རུ་འདྲིལ་བ་ཡིན་ནོ།།
གསུམ་པ། ཡལ་ག
གསུམ་པ་ཡལ་གའི་གྲངས་བསྡུ་བ་ནི།ཡལ་ག་ཞེས་པ་ནས་གྱེས་པ་ཡིན་ ཞེས་པའི་བར་གྱིས་བསྟན་
ཏེ། ཡལ་ག་རྣམ་པར་མ་གྱུར་པའི་ལུས་ལ་ནད་དང་ལུས་ཟུངས་དྲི་མ་གསུམ། རྣམ་པར་གྱུར་པའི་ནད་ལ་རྒྱུ་
རྐྱེན། འཇུག་སྒོ། གནས། ལམ། ལྡང་དུས། འབྲས་བུ། ལྡོག་རྒྱུ། མདོ་དོན་དང་དགུ། བལྟ་བ་ལ་ལྕེ་དང་། ཆུ་གཉིས།
རེག་པ་རྩ་ལ་རླུང་མཁྲིས་བད་ཀན་གསུམ། དྲི་བ་ལ་སློང་རྐྱེན་དང་ན་ལུགས་གོམས་པ་གསུམ། ཟས་ལ་ཟས་
གསུམ་དང་སྐོམ་གསུམ་དང་དྲུག སྤྱོད་ལམ་ལ་གསུམ། སྨན་ལ་རླུང་མཁྲིས་བད་ཀན་གསུམ་ལ་རོ་དང་ནུས་
པ་གཉིས་གཉིས་ཏེ་དྲུག རོ་ནུས་དེ་དྲུག་ལ་སྦྱར་བའི་ཞི་བྱེད་ཀྱང་དྲུག་དང༌། སྦྱོང་བྱེད་རེ་རེ་སྟེ་གསུམ། དཔྱད་
ཀྱང་རེ་རེ་སྟེ་གསུམ། དེ་ལྟར་ཡོངས་སུ་དྲིལ་བའི་ཡལ་ག་ནི་བཞི་བཅུ་རྩ་བདུན་དུ་གྱེས་པ་ཡིན་ནོ།།
བཞི་པ། ལོ་འདབ།
བཞི་པ་ལོ་འདབ་ཀྱི་རྣམ་གྲངས་བསྡུ་བ་ནི། རྒྱས་པའི་ཞེས་པ་ནས་མིན་(ཡིན་) ཞེས་པའི་བར་གྱིས་བསྟན་
ཏེ། ཡལ་ག་ཞེ་བདུན་པོ་དེ་ལས་རྒྱས་པའི་ལོ་འདབ་ནི། སྡོང་པོ་དང་པོ་རྣམ་པར་མ་གྱུར་པའི་རྩེ་ལ་ཉི་ཤུ་རྩ་
ལྔ། སྡོང་པོ་གཉིས་པ་རྣམ་པར་གྱུར་པའི་རྩེ་ལ་ནད་ཀྱི་ཟིན་ཏིག་དྲུག་ཅུ་རྩ་གསུམ་དང་། སྡོང་པོ་གསུམ་པ་
བལྟ་བའི་རྩེ་ལ་དྲུག་དང་། བཞི་པ་རེག་པའི་རྩེ་ལ་རྩ་རྒྱུད་གསུམ་དང་། ལྔ་པ་དྲི་བའི་རྩེ་ལ་ཉེར་དགུ་དང་།
དྲུག་པ་ཟས་ཀྱི་སྡོང་པོ་ལས་རླུང་གི་ཟས་སྐོམ་ལ་བཅུ་བཞི་དང་། མཁྲིས་པའི་ཟས་སྐོམ་ལ་བཅུ་གཉིས་དང༌།
བད་ཀན་གྱི་ཟས་སྐོམ་ལ་དགུ་སྟེ་དྲིལ་བས་ཟས་སྐོམ་སོ་ལྔ་དང་། བདུན་པ་སྤྱོད་ལམ་གྱི་སྡོང་པོ་ལ་དྲུག་དང་།

86 མེས་པོའི་ཞལ་ལུང་། སྟོད་ཆ།
རྩ་རྒྱུད།
བརྒྱད་པ་སྨན་གྱི་སྡོང་པོ་ལ་སྨན་གྱི་རོ་དགུ་དང་ནུས་པ་དགུ་སྟེ་བཅོ་བརྒྱད། ཁུ་བ་ལ་གསུམ། སྨན་མར་ལ་
རྣམ་པ་ལྔ་དང་། ཐང་དང་ཕྱེ་མ་ལ་བཞི་བཞི་སྟེ་བརྒྱད་དང་། རིལ་བུ་རྣམ་པ་གཉིས་དང༌། ཏྲེས་སམ་ལྔ་དང་།
སྦྱོང་བྱེད་ལ་མི་འདའ་བའི་བཅོས་ཐབས་དགུ་སྟེ་དྲིལ་བས་སྨན་ལ་ལྔ་བཅུ་དང་། དཔྱད་ལ་སྡེ་བདུན་ཏེ། དེ་
ལྟར་བཤད་པ་དེ་རྣམས་ཀྱང་ཤིན་ཏུ་གསལ་བར་བསྡུ་ན། གནས་ལུགས་ནད་གཞིའི་རྩ་བ་ལ་ལོ་འདབ་བརྒྱད་
ཅུ་རྩ་བརྒྱད། སུམ་ཅུ་རྩ་བརྒྱད་པོ་ནི་ངོས་བཟུང་བརྟག་པའི་ཐབས་ཀྱི་རྩ་བ་ལས་གྱེས། བཅོས་པའི་ཐབས་ཀྱི་
རྩ་བ་ལ་ཟས་སྤྱོད་སོགས་དགུ་བཅུ་རྩ་བརྒྱད་དང་།
ཉི་ཤུ་རྩ་བཞིར་གྱེས་པ་ཡིན་ནོ་ཞེས་བྱ་བའི་དོན་ཏོ།།
དེ་གསུམ་ག་སྤྱིར་བསྡོམས་པས་ལོ་འདབ་ཉིས་བརྒྱ་དང་
ལྔ་པ། མེ་ཏོག
ལྔ་པ་མེ་ཏོག་ནི། མེ་ཏོག་ སོགས་རྐང་པ་གཅིག་སྟེ། རྣམ་པར་མ་གྱུར་པའི་ལུས་མི་ན་བར་གནས་ཤིང༌། རྣམ་
པར་གྱུར་པའི་ལུས་ན་བ་ཡང་བརྟག་ཐབས་ཀྱིས་ལེགས་པར་བརྟགས་ཤིང་། ཟས་སྤྱོད་སྨན་དཔྱད་བཞིས་
ཚུལ་བཞིན་དུ་གསོས་པས་ཟུག་རྔུ་ལས་གྲོལ་བ་དེའི་ཚེ། མེ་ཏོག་ནད་མེད་པ་དང་ཚེ་རིང་བ་གཉིས་སུ་འབྱུང་
ལ། དེ་ཡང་གསར་དུ་ཁ་བྱེ་བ་བཞིན་མ་རྙིངས་ལ། ཟེའུ་འབྲུ་དང་འདབ་མ་ཡོངས་སུ་རྒྱས་ཤིང་མདངས་རབ་
ཏུ་གསལ་བར་ཆགས་པའོ།།
དྲུག་པ། འབྲས་བུ།
དྲུག་པ་འབྲས་བུ་ནི། འབྲས་བུ་ སོགས་རྐང་པ་གཅིག་སྟེ། རྣམ་པར་མ་གྱུར་པའི་ལུས་ལ་མེ་ཏོག་དེ་
རྒྱས་པའི་འབྲས་བུ་ནི། ལྷ་དང་མིའི་ཆོས་ལུགས་ཀུན་ཤེས་པ་དང་། ཟང་ཟིང་དང་འཕགས་པའི་ནོར་གྱིས་
ཕྱུག་པ་དང་། དེ་ཡང་འབྲས་བུ་ལ་ཚེ་འདི་དང་གཏན་གྱི་བདེ་བ་ཕུན་སུམ་ཚོགས་པ་འབྱུང་བ་སྟེ། མཐོ་རིས་
དང་ཐར་པ་ཐམས་ཅད་མཁྱེན་པའི་གོ་འཕང་བདེ་བླག་ཏུ་ཐོབ་འགྱུར་གྱི་དོན་ཡིན་པས། འབྲས་བུ་ཕྱི་མ་
འདི་ནི་འབྲས་བུའི་ཡང་འབྲས་བུ་ཡིན་ནོ། །དེ་ལྟར་རྣམ་པ་གསུམ་དུ་སྨིན་པའི་འབྲས་བུ་འདི་ནི་དངོས་སུ་
ནད་མེད་ཐ་མལ་དུ་གནས་པ་རྣམས་ལ་གསུངས་ཤིང་། ཤུགས་བསྟན་དུ་ལུས་མི་ན་བར་ཡུན་རིང་དུ་གནས་
པར་བྱེད་པ་པོའི་སྨན་པ་རྣམས་ལའང་གྲུབ་པ་ཡིན་ནོ། །འདིའི་སྐབས་སུ་ཁ་ཅིག སྔ་རབས་པ་འགའ་ཞིག་དང་
དེང་སང་གི་བྱང་པ། འབྲས་བུ་གསུམ་སྐྱེད་པར་བྱེད་པ་ལ་མེ་ཏོག་ཀྱང་གསུམ་དགོས་པས་གསལ་བའི་མེ་ཏོག་

ལེའུ་དྲུག་པ། དཔེ་དོན་རྣམ་གྲངས་རྣམ་པར་བཀོད་པ། 87
གསལ་བའི་མེ་
དང་གསུམ་ཟེར་བ་རྣམས་ནི་དཔེ་ལ་ཧ་ཅང་ཞེན་ཆེས་པས་གཞུང་དོན་སྟོར་བ་ཡིན་[ཞིང་]།
ཏོག་འབྲས་བུ་ལྔ་རུ་སྨིན། །ཞེས་པ་ཙམ་ཡང་མ་མཐོང་བར་ཟད་དོ། །གཞན་ཡང་སྔ་རབས་པ་ཀུན་གྱིས་མེ་
ཏོག་དང་འབྲས་བུ་རྣམས་སྡོང་པོ་རེ་རེའི་རྩེ་མོར་འཆོལ་བར་འགོད་པ་ཞིག་འདུག་མོད།
དེ་རྣམས་ལ་འདི་
ཡིན་གྱི་བློ་རྩེ་གཏད་རྒྱུ་སྤུ་ཙམ་ཡང་མི་འདུག་ཅིང་། དོན་གྱི་གནད་མ་རྟོགས་པས་ནོངས་པ་ཡིན་ཏེ། བརྟག་
ཐབས་དང་སྨན་གྱི་སྡོང་པོའི་རྩེ་ལ་ནད་མེད་པ་དང་ཚེ་རིང་བ་སྨིན་པའི་སྐབས་མི་སྲིད་ཅིང་།
གལ་ཏེ་སྨིན་པ་
ན་དེ་དག་གང་ཟག་ཏུ་ཐལ་བའི་ཕྱིར་རོ། །དེས་ན། འབྲས་བུ་ཆོས་ནོར་བདེ་བ་གསུམ་དུ་སྨིན། །ཞེས་པའི་དོན་
གྱི་གང་ལ་སྨིན་པའི་གཞི་ནི་རྣམ་པར་མ་གྱུར་པའི་ལུས་ཀྱི་སྡོང་པོ་ཁོ་ན་ཡིན་ལ། དེ་ཡང་ནད་ལུས་ཟུངས་དྲི་
མའི་ཡལ་ག་སོ་སོར་མ་གྱེས་ཙམ་དེར་སྨིན་དགོས་པ་ཡིན་ཏེ། འདིར་རྟོགས་པར་བྱ་བའི་དོན་དབང་བཙན་
པའི་ཕྱིར་རོ། །དེ་ལྟ་བས་ན་ཁམས་དྲུག་ལྡན་གྱི་འགྲོ་བ་རང་རང་གི་ལུས་རྣམ་པར་མ་གྱུར་པ་དེ་ཉིད་ཟས་
སྤྱོད་སྨན་དཔྱད་ཀྱི་སྒོ་ནས་མི་ན་བ་ཡུན་རིང་དུ་གནས་པར་བྱ་བས་ལུས་སྡོང་པོ་དང་འདྲ་བ་དེ་ལ་མེ་ཏོག་
ནད་མེད་པ་དང་ཚེ་རིང་བ་གཉིས་མདངས་རབ་ཏུ་གསལ་བར་རྒྱས་པ་འབྱུང་ཞིང༌། དེའི་ཚེ་ན་གནས་སྐབས་
དང་མཐར་ཐུག་གི་འབྲས་བུ་ཆོས་དང་ནོར་དང་བདེ་བ་ཕུན་སུམ་ཚོགས་པ་ངང་གིས་འབྱུང་བ་ཡིན་ནོ་ཞེས་
བྱ་བའི་དོན་བླ་ན་མེད་པའོ།།
གསུམ་པ་མཇུག་བསྡུ་བ་ནི། དཔེ་དང་ཞེས་པ་ནས་ཐིམ་པར་གྱུར་ཏོ་ ཞེས་བྱ་བའི་བར་གྱིས་
བསྟན་ཏེ། དེ་ལྟར་ལྗོན་ཤིང་གི་དཔེ་དང་སྦྱར་ཏེ། རྩ་བ་དང་སྡོང་པོ་ལ་སོགས་པའི་རྣམ་གྲངས་ངེས་པ་ཅན་དུ་
བཀོད་པའི་གཞུང་། སྤྱིར་གསོ་བ་རིག་པའི་དོན་མཐའ་དག་དང་ཁྱད་པར་རྒྱུད་ཕྱི་མ་གསུམ་གྱི་སྙིང་པོ་ལྟ་བུ་
ཤིན་ཏུ་ཉུང་བར་བསྡུས་པའི་རྩ་བའི་རྒྱུད་འདི་ནི་ཆོས་རབ་ཏུ་རྣམ་འབྱེད་ཀྱི་ཤེས་རབ་དང་ལྡན་པའམ། དོན་ལ་
རྣམ་པར་སྤྱད་(དཔྱོད་)ཅིང་བརྩོན་པས་འཇུག་པའི་བློ་དང་ལྡན་པའི་ལུས་ཅན་འགའ་ཞིག་ཙམ་གྱིས་སྤྱོད་ཡུལ་
ཡིན་ལ། དེ་ལས་གཞན་པ་སྟེ་ཤེས་རབ་མེད་ཅིང་བློ་གྲོས་རྨོངས་པའི་སྐྱེ་བོ་རྣམས་ཀྱིས་མི་འཇུག་ཅིང་ཞུགས་
ཀྱང་རྟོགས་པར་མི་འགྱུར་བའི་ཕྱིར། གལ་ཏེ་བློ་རྨོངས་ཀྱང་གསོ་བ་རིག་པའི་ཚུལ་འདིར་འཇུག་པར་འདོད་
པ་རྣམས་དང་། ཚིག་དོན་གྱི་མཐའ་གཅོད་པའི་སླད་དུ་སྤྲོས་པ་ལ་དགའ་བ་རྣམས་ཀྱིས་གསོ་དཔྱད་འབུམ་པ་
དང༌། སྨན་གྱི་ལུང་དང་། ཙ་ར་ཀ་སྡེ་བརྒྱད་དང་། འབུམ་སྡེ་ལ་སོགས་པ་ཀུན་དང་། འཆད་འགྱུར་གྱི་གཞུང་
བཤད་རྒྱུད་དང་མན་ངག་རྒྱུད་སོགས་རྒྱ་ཆེན་པོའི་གཞུང་ལུགས་གཞན་རྣམས་སུ་ལྟ་བར་གྱིས་ཤིག་ཅེས་

88 མེས་པོའི་ཞལ་ལུང་། སྟོད་ཆ།
རྩ་རྒྱུད།
འཁོར་རྣམས་ལ་གོ་ཞིང་བརྡ་འཕྲོད་པར་གསུངས་ནས། སྟོན་པ་དྲང་སྲོང་རིག་པའི་ཡེ་ཤེས་དེས་དཔལ་ལྡན་རྩ་
བའི་རྒྱུད་ལྷག་མ་[མ་]ལུས་པར་བསྟན་ཟིན་ཏོ་ཞེས་པའི་བརྡར་རང་གི་སྦྲུལ་གཞི་སངས་རྒྱས་སྨན་བླའི་ཐུགས་
ཀ་ཆོས་དབྱིངས་ཟག་པ་མེད་པའི་རྒྱ་མཚོ་ཆེན་པོར་འོད་ཀྱི་གོང་བུའི་ཚུལ་གྱིས་ཐིམ་པར་གྱུར་ཏོ་ཞེས་བྱ་བའི་
དོན་ཕུལ་དུ་བྱུང་བའོ།།
དེ་ལྟར་གླེང་གཞི་གླེང་སློང་གཉིས་རྒྱུད་བཞི་ག་ལ་སྤྱི་འགྲོ་ཡིན་ཞེས་སླད་ནས་རྒྱས་པར་འཆད་པའི་
སྐབས་མེད་པས་འདིར་རྒྱས་པར་བཤད་པ་ཡིན་ཞིང་། ལེའུ་གཞན་བཞི་པོ་ནི་འདིར་ཤིན་ཏུ་བསྡུས་པར་གསུངས་
པ་འདི་ཉིད་རྒྱུད་ཕྱི་མ་གསུམ་གྱིས་རྒྱས་པར་འཆད་པས་འདིར་རྒྱ་ཆེར་སྤྲོ་བའི་སྐབས་མིན་ལ། ཕལ་ཆེར་གྱི་རྩ་
བ་སྡོང་པོ་ཡལ་ག་ལོ་མ་སོགས་ཀྱི་དོན་ཤིན་ཏུ་རྒྱས་པར་རྒྱུད་གཞན་གསུམ་ནས་མང་དུ་དྲངས་ཏེ་འགོད་པར་
སྣང་ཡང་། དེ་ནི་འཆད་ལུགས་ཙམ་ལའང་རྨོངས་པ་ཡིན་ཏེ། རྒྱས་བསྡུས་ཀྱི་སྐབས་མ་ཤེས་པའི་ཕྱིར་རོ། །འོན་
ཀྱང་རྩ་བའི་རྒྱུད་ཁོ་ན་མ་གཏོགས་གཞན་གསུམ་ལ་འགྲེལ་པ་མི་བྱེད་པའི་ཚེ་ན་དེ་ལྟར་སྐྱོན་མེད་ལ། རྒྱུད་བཞི་
གའམ་གསུམ་གྱི་འགྲེལ་པ་བྱེད་ན་རྒྱས་བསྡུས་སོ་སོའི་གཞུང་བཞིན་བྱེད་པ་ཉིད་ལེགས་པ་ཡིན་ནོ། །དེས་ན་
འདིར་གཞུང་བསྡུས་པ་བཞིན་དུ་འགྲེལ་པ་ཡང་བསྡུས་ལ། གཞུང་རྒྱས་པ་ཕྱི་མ་རྣམས་སུ་འགྲེལ་པ་ཡང་རྒྱས་
པ་ཞིག་བྱ་བར་འདོད་དེ་འདིའི་དོན་རྒྱས་པར་འཆད་པ་ལ། འོག་གསུམ་གསུངས་པའི་དབང་གིས་སོ།།
བཞི་བ་ལེའུའི་མཚན་ནི། བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་ལས་དུམ་
བུ་དང་པོ་དཔལ་ལྡན་རྩ་བའི་རྒྱུད་ཀྱི་དཔེ་དོན་རྣམ་གྲངས་རྣམ་པར་བཀོད་པའི་ལེའུ་སྟེ་དྲུག་པའོ་ཞེས་བྱ་བའི་
དོན་ཏེ་ལེའུ་ཐ་མའོ།།
གསུམ་པ་རྫོགས་ཚིག་བསྟན་པ་ནི། བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་གི་རྒྱུད་
ལས་དུམ་བུ་དང་པོ་དཔལ་ལྡན་རྩ་བའི་རྒྱུད་ལེའུ་དྲུག་གི་བདག་ཉིད་ཅན་ཡང་དག་པར་བསྟན་པ་རྫོགས་སོ་
ཞེས་ལྷག་མ་[མ་〕ལུས་པར་གསུངས་ཤིང་དེ་ཇི་ལྟ་བར་འགྱུར་བའི་དོན་ཡིན་ནོ། །དེ་ལྟར་རྒྱུད་བཞི་ལས་དང་
པོ་རྩ་བའི་རྒྱུད་ཀྱི་འགྲེལ་པ་ལྷག་མ་མེད་པར་བསྟན་ཟིན་ཏོ།།
དམ་པའི་ཡོ་བྱད་མ་ཚང་མེད་པ་སྤྲིན་བཅུད་འབབ་པ་བཞིན། །རང་བཞིན་གསལ་བ་སྨྲ་བའི་འོད་ནི་
འབད་པ་མེད་པར་གསལ། །དགེ་ལེགས་དེ་ཡང་ལན་ཅིག་མ་ཡིན་ངང་གིས་འབྱུང་བ་ཡི། །བཤེས་གཉེན་

ལེའུ་དྲུག་པ། དཔེ་དོན་རྣམ་གྲངས་རྣམ་པར་བཀོད་པ། 89
མཁས་དབང་རྫོགས་ལྡན་དེ་ནི་སྙིང་ལ་སིམ་པར་གྱུར། །རྣམ་དཔྱོད་སཱ་ལིས་དབེན་པར་མ་ཟད་སྦྱངས་
པའི་སོ་ནམ་འབྲས་མི་སྟེར། །ཚངས་སྤྱོད་རང་འོད་ཉམས་པས་མི་ཆོག་གཟུར་གནས་ཉི་ཟླའི་མདངས་མི་
གསལ། །དགེ་ཚོགས་སྨན་ནི་དོར་བས་མི་ངོམས་ཕྲག་དོག་འཁྲུག་པའི་བྱ་བ་མཁས། །སྲོག་སོང་བསྒྲུབ་
པའི་ལས་ལ་རབ་བརྩོན་མཁས་བསླབས་རྩོད་པའི་དུས་འདི་ཅི། །ཁེངས་པའི་གདེངས་ཀ་མཆོག་ཏུ་མཐོ་
བ་ལས། །སྒྲོས་ངན་ཚིག་གི་ཕུད་སྒྲ་འབྲུག་ལས་ལྷག །རང་འདོད་སྣ་ཚོགས་སེམས་ཀྱི་རོ་སྨད་ནི། །ཤིན་ཏུ་
རིང་བས་ནམ་ཡང་མཛེས་མ་ཡིན། །རང་གི་རྒྱུན་ཙམ་འཐུང་བ་མེད་པར་སྐྱུག་པར་རྩོམ། །དེས་ཀྱང་ཐིགས་
པ་ཁོང་དུ་མ་སོང་ངོམ་པར་སྨྲ། །གཉིས་ཀས་བརྡ་དོན་འཕྲོད་པ་མེད་ཀྱང་རང་ཆེ་འབྱིན། །ཕལ་ཆེར་སྤྱོད་
ཚུལ་དེ་འདྲས་ཕྱོགས་འདིར་སྐལ་ངན་འགྱུར། །དེ་ཕྱིར་ཉི་ཚེའི་ཐོས་པས་བརྒྱགས་གྱུར་ཏེ། །ལོག་པར་རྟོག་
པའི་ཚིག་གི་ཁ་རྦད་ལ། །ཞེན་པའི་སྐྱེ་བོ་སྙིང་རྗེས་མ་བཟོད་ནས། །སྔོན་མེད་སྦས་དོན་འཁྲུལ་སེལ་འདི་བྱས་
སོ། །ངལ་ཞིང་དུབ་པས་ཡུན་རིང་མ་འབད་ཀྱང་། །སྔོན་རབས་རྒན་པོའི་སྒྲོས་ཀྱིས་མ་མགུ་བར། །རང་བློས་
བརྟགས་པའི་རིག་པ་དྲི་མེད་དང༌། །མེས་པོའི་གསུང་ལ་ངོ་མཚར་ལས་གཞན་ཅི། །གཟུར་གནས་མགྲིན་པའི་
རྔ་ནི་རྟག་ཏུ་སྙན། །ཐར་འདོད་གཤོག་པའི་རྩལ་ཡང་མི་དམན་ཞིང༌། །བྱམས་ལྡན་སྦྲང་རྩིའི་ཁུར་པོ་འཛིན་
བཟོད་པའི། །བློ་གསལ་རྐང་དྲུག་ལྡན་པའི་ལོངས་སྤྱོད་ཡིན། །ཁ་ཟས་ཙམ་གྱི་དོན་དུ་གཞན་སྲོག་ལེན། །བག་
མེད་སྤྱད་པའི་མི་གཙང་ཀུན་ལ་འཐོར། །ཚུལ་མིན་ལག་སྐྱོང་རྗེས་སུ་འབྲང་བ་ཡི། །ཅོལ་ཆུང་སྤྲེའུའི་ཚོགས་
ལ་འདི་མི་འཚལ། །འོན་ཀྱང་གཞུང་ལུགས་ཇི་བཞིན་རྟོགས་འདོད་ན། །ཚུལ་འདིར་མ་ཞུགས་དགོངས་དོན་
མི་ཤེས་ཏེ། །ཙུ་ཏའི་གེ་སར་རབ་ཏུ་རྒྱས་ན་ཡང༌། །སྦྲང་རྩིའི་བརྟུལ་ཞུགས་མིན་པ་སུ་ཡིས་རྙེད། །དེ་ཕྱིར་
ལེགས་བཤད་དོན་དུ་གཉེར་བ་ཀུན། །མཐའ་དག་དྲེགས་པ་སྤོངས་ལ་འདིར་ཞུགས་དང་། །གྲུབ་པའི་རིལ་བུ་
ཁོང་དུ་སོང་བ་ན། །ལྷ་ཡུལ་ངོ་མཚར་བལྟ་བར་ཐོགས་པ་མེད། །དེ་ལྟར་གསོ་རིག་བསྟན་པའི་རཏྣ་ཀ །འདམ་
གྱི་ཚུལ་མིན་གྱུར་འདི་ཉེར་བླངས་ནས། །དག་པ་གསུམ་དུ་བྱི་དོར་བྱས་ཡོད་ཀྱི། །དངོས་གྲུབ་འདོད་ཀུན་
གསོལ་བ་འདེབས་པར་གྱིས། །འདི་ལྟར་བགྱིས་པའི་དགེ་ལེགས་ཁྱབ་འཇུག་གི། །ལྟེ་བའི་པདྨ་ལས་འཁྲུངས་
ལྷ་ཆེན་པོ། །འདི་ཡི་རིག་བྱེད་རྟག་ཏུ་བསྒྲགས་པ་ལས། །སྲིད་པ་གསུམ་འདི་ཀུན་ནས་གསལ་གྱུར་ཅིག
ཅེས་གསོ་བ་རིག་པའི་གཞུང་ལུགས་ཆེན་པོ་བདུད་རྩི་སྙིང་པོ་ཡན་ལག་བརྒྱད་པ་གསང་བ་མན་ངག་
གི་རྒྱུད་ཀྱི་འགྲེལ་པ་མེས་པོའི་ཞལ་ལུང་ཞེས་བྱ་བ་ལས་དུམ་བུ་དང་པོ་དཔལ་ལྡན་རྩ་བའི་རྒྱུད་ཀྱི་རྣམ་བཤད་

འདི་ནི། དཔལ་ལྡན་ཟུར་མཁར་བ་མཉམ་ཉིད་རྡོ་རྗེའི་དངོས་སློབ་མཐར་ཕྱིན་གྱི་སློབ་མ་བཞི་ལས་ལག་ལེན་
མཐར་ཕྱིན་ཚེ་འབུམ་རྡོ་རྗེ་ཞེས་བྱའི་བུ་འཚོ་བྱེད་ཚེ་དབང་རྒྱལ་པོ་སོགས་ཀྱིས་དག་པའི་འབུལ་ནོད་དང་
བཅས་ཏེ་ལན་མང་དུ་བསྐུལ་བ་དང་། བླ་མ་དམ་པ་དག་གིས་ཀྱང་གྱིས་ཤིག་ཅེས་པའི་གནང་བ་ཐོབ་པ་ལ་
བརྟེན་ནས། ཆོས་ཀྱི་རྗེ་ཟུར་མཁར་བའི་རིགས་རུས་ཆོ་འབྲང་དང་ཟབ་མོའི་ཆོས་ཀྱི་བྱིན་གྱིས་བརླབས་པ་
དཔལ་དོན་གྲུབ་རྣམ་རྒྱལ་དབང་པོའི་སྡེ་འཇིགས་པ་མེད་པ་ཕྱོགས་ཀྱི་གོ་ཆའམ་མིང་གཞན་ལེགས་བཤད་
འཚོལ་ཞེས་བྱ་བས་ཆུ་ཕོ་སྟག་གི་ལོ་མགོའི་ཟླ་བ་ལ། དགེ་བ་བཅུའི་ཁྲིམས་ལུགས་ཀྱིས་ས་ཆེན་པོ་སྐྱོང་བར་
མཛད་པའི་ཆོས་ཀྱི་རྒྱལ་པོ་རྒྱལ་དབང་རྡོ་རྗེ་གྲགས་པ་རྒྱལ་མཚན་དཔལ་བཟང་པོས་ཡི་གེའི་རྐྱེན་ཅི་འདོད་
པ་གནང་སྟེ་བྲིས་པ་འདིས་ཀྱང་གསོ་བ་རིག་པའི་བསྟན་པ་དང་ལུས་ཅ